

**ÅRSMELDING**

**SNÅSA SKISKYTTERLAG**

Sesongen 2018-2019



**Styret har bestått av:**

Leder Sanna Solbakken

Nestleder Roar Riseth

Sekretær Trine Larssen

Kasserer Hans Bakken

Styremedlem Arild Skorstad

1.vara Svein Åge Domås

# Styrets aktivitet:

Det er avholdt 4 styremøter og behandlet 22 saker. Noen enkelt saker er behandlet pr mail pga tidsnød.

Styret har vært representert på de fleste møter der det er valgt utsendinger.

# Medlemsoversikt:

Laget har ca 121 medlemmer.

Birgit Tyldum, Kåre Tyldum, Jon Åge Tyldum og Svein Solbakken er æresmedlemmer i laget.

# Hjemmeside:

www.sssl.no. Aktivt i bruk og oppdateres jevnlig. Vi bruker også den lukkede gruppen Snåsa skiskytterlag på facebook for å sende ut informasjon.



**Anlegg:**

* Bjørgan skianlegg, Grong sparebank skistadion. I sommer kom det opp et nytt bygg. Huset kom fra Viosen og brukes som lager.
* Andorstuggu er utleid til Snåsa Montessoribarnehage på langsiktig avtale.

Skiskytterlaget sammen med skigruppa i Snåsa IL bruker det gamle speakerrommet til møterom og lager.

* Treningsbanen Agle:Treningsbanen blir jevnlig brukt, og er i bra stand.
* Garasje Agle: Snåsa tråkk disponerer som før rom for parkering av tråkkemaskin i garasjen.

# Treninger:

Det har vært treninger tirsdager for alle utøvere. Håvard Overland har hatt de fra 13 år og eldre, Kristine Berg har hatt 10-12års gruppa. Vi har hatt opp mot 25 barn på trening de beste kveldene.

I sommer og høst ble det arrangert sporadiske treninger i helgene, både på Bjørgan og Snåsa. Varierende oppmøte.



**Arrangement:**

Nyttårsrenn 1.januar 2019. Avlyst pga veldig lite snø.

Landsdelsmesterskap 9.-10.februar 2019. 132 og 160 startende. Mange la ned en solid innsatts i forkant av mesterskapet, og ca 100 funksjonærer i sving renndagene. Gode tilbakemeldinger fra TD.

Klubbmesterskap 12.mars 19. Totalt fem deltakere.



**Andre aktiviteter:**

Helga 1.-2.september arrangerte laget sin tradisjonelle treningssamling/familietur til Östersund. 16 familier deltok.



Det ble arrangert skiskytterskole i høst, 18 deltakere.

20.oktober skulle vi arrangere dagssamling for 13-14åringene i kretsen. Pga få påmeldte, ble det ei dagssamling for lagets utøvere. 12 stk var med.

Også i år hadde vi lotteri i november. Mange ga flotte og kreative premier og lotteriet ga oss god inntekt.

Vi har også i år vært medlemmer av Team Innherred og Hildegunn Vekseth, Karen Moum Agle, Albert Riseth og Kristian Falmår har deltatt på deres opplegg. May Vekseth har vært lagets representant i styret.

**Resultater:**

Det har blitt gjort mange flotte prestasjoner av lagets utøvere. Avslutningsvis følger oversikt over de konkurransene som utøverne fra 13årsklassen og eldre har vært med på.



**Avslutning:**

Styret vil til slutt takke alle som har stilt opp gjennom året. Flotte utøvere og engasjerte foreldre gjør jobben for oss i styret enkel! Tusen hjertelig takk!!









